Πώς ψηφίζουν τα κόμματα; Η κοινοβουλευτική ψήφος 2004-2019 | Μελέτη

Πώς ψηφίζουν τα κόμματα; Η κοινοβουλευτική ψήφος 2004-2019 | Μελέτη

Η μελέτη του ΚΕΦίΜ εξετάζει την κοινοβουλευτική ψήφο της αντιπολίτευσης απέναντι στα νομοσχέδια της εκάστοτε κυβερνητικής πλειοψηφίας από το 2004 έως το 2019. Τα ερωτήματα που διερευνά η μελέτη είναι:

Ποια είναι τα ποσοστά υπερψήφισής νομοσχεδίων για κάθε κόμμα της αντιπολίτευσης ανά κοινοβουλευτική περίοδο;

Ποιος ήταν ο ρόλος της αξιωματικής αντιπολίτευσης απέναντι στα νομοσχέδια της κυβερνητικής πλειοψηφίας;

Πώς άλλαξε η κοινοβουλευτική συμπεριφορά των κομμάτων μετά το ξέσπασμα της κρίσης το 2009;

Κύρια Ευρήματα

Από το 2015 και έπειτα, η αντιπολίτευση εμφανίζεται να έχει πολύ πιο συναινετική κοινοβουλευτική ψήφο σε σύγκριση με την περίοδο 2004-2015 , υπερψηφίζοντας περισσότερα νομοσχέδια της πλειοψηφίας.

, υπερψηφίζοντας περισσότερα νομοσχέδια της πλειοψηφίας. Ποσοστά υπερψήφισης νομοσχεδίων άνω του 40% από την αντιπολίτευση σημειώθηκαν κυρίως μετά το 2009, ενώ στην περίοδο 2004-2009 το μεγαλύτερο ποσοστό υπερψήφισης νομοσχεδίων δεν ξεπερνά το 36%.

Ο ΣΥΡΙΖΑ είναι το κοινοβουλευτικό κόμμα που επιδεικνύει τη σημαντικότερη μεταβολή για όλη την περίοδο 2004-2019 , καθώς από ένα ποσοστό υπερψήφισης των κυβερνητικών νομοσχεδίων της τάξεως του 4%, απέναντι στην ΝΔ 2007-2009, έφτασε το πρώτο διάστημα της κυβέρνησης ΝΔ 2019 να υπερψηφίζει το 32%.

Από όλα τα κόμματα που βρέθηκαν στην αξιωματική αντιπολίτευση, ο ΣΥΡΙΖΑ σημείωσε το μικρότερο ποσοστό υπερψήφισης κυβερνητικών νομοσχεδίων με 12% (απέναντι στην συγκυβέρνηση ΝΔ-ΠΑΣΟΚ και ΔΗΜΑΡ, 2012-2015) και η ΝΔ το μεγαλύτερο με 53% (απέναντι στην συγκυβέρνηση ΣΥΡΙΖΑ-ΑΝΕΛ, 2015-2019).

Τα πιο σταθερά κόμματα της περιόδου είναι ο ΛΑΟΣ (32-34%, σε δύο κοινοβουλευτικές θητείες) και η ΧΑ (4-6%, σε τρεις κοινοβουλευτικές θητείες).

Από όλα τα κόμματα που βρέθηκαν στην αντιπολίτευση, το ΚΚΕ επέδειξε την πιο δομικά αντιπολιτευτική στάση κατά την πρώτη βραχύβια περίοδο συγκυβέρνησηςτου ΣΥΡΙΖΑ με τους ΑΝΕΛ (Ιανουάριος 2015 – Σεπτέμβριος 2015) όπου δεν υπερψήφισε κανένα από τα 17 νομοσχέδια, καθώς και την περίοδο πριν την κρίση (2004-2009) όπου υπερψήφισε μόνο το 1% των κυβερνητικών νομοσχεδίων.

Από όλα τα κόμματα που βρέθηκαν στην αντιπολίτευση, την πιο υποστηρικτική στάση στα νομοσχέδια της πλειοψηφίας στο σύνολο της περιόδου 2004-2019 επέδειξαν το Ποτάμι απέναντι στην συγκυβέρνηση ΣΥΡΙΖΑ – ΑΝΕΛ 2015-2019 (65% υπερψήφιση νομοσχεδίων) και το ΠΑΣΟΚ απέναντι στην συγκυβέρνηση ΣΥΡΙΖΑ – ΑΝΕΛ 2015 (65% υπερψήφιση νομοσχεδίων).

Βρείτε ολόκληρη τη μελέτη εδώ.